குடல் – சிறு குடல்-பெருங்குடல் முதலியவை. குந்தாணி – குடலின் மேல் மூடி (உதரவிதானம்) “குத்திய குத்தில் குடலும் குந்தாணியும் தள்ளிவிட்டன” என்பது வழக்கு. குடல் என்பதற்குக் குழல் போல்வது என்பது பொருள். உட்டுளையுடையவை குடல், குழல், புடல், புழல் முதலியவை என்க. குந்தாணி என்பது உரல்மேல் வளையமாக இருக்கும் வளை தகடு என்பதை அறிவது. மேல்மூடி என்னும் பொருளுக்கு உதவும். கிணறு – இறைத்துக் கொள்ளத்தக்க ஆழ்ந்த நீர் நிலை. கேணி – அள்ளிக் கொள்ளத்தக்க ஊற்று நீர்நிலை.